Франсиско де Эррера (кечесе)

**Франсиско де Эррера Кечесе** (испан телендә: Francisco Herrera el Mozo; 1622—1685) — “Испан сәнгатенең алтын гасыры” барокко чоры испан живописец, гравёр һәм архитекторы. Бодегонес («трактир, ашханә») живопись жанрының барлыкка китерүчеләренең берсе. Франсиско Эррера Олысының улы һәм архитектор Хуан де Эррераның оныгы.
## Тәрҗемәи хәле
Франсиско Севильядә Эррера Олысы һәм донья Мария де Хинестроса гаиләсендә туган булган, 1627 елның 28 июнендә Сан-Андрес приходында чукындырылган булган. Испан историографы Антонио Паломино мәгълүматы буенча Франсиско әтисе остаханәсендә ир туганы белән өйрәнергә башлаган, кордова тәрҗемәи хәл язучысы Эррера эль Рубио  натюрмортлар һәм “Жак Калло манерасында мәгънәсез фигуралар” рәссамы дип атый. Әтисенең чыдап булмаслык холкы Эррера Кечесен кыз туганы компаниясендә “алты мең песо алып өйдән качарга, шул акчага кыз туганы монахиня булган, ә дон Франсиско Римга барган, анда ул живописькә өйрәнүне тәмамлаган” . 
Паломино һәм башка рәссамнар шәһадәтләре буенча, аның фреска росписе осталыгы (гәрчә аның фрескалары сакланып калмаган) һәм архитектура концепцияләре новаторлыгы һәм шулай ук Венеция живописенең кайбер йогынтылары, күбесенчә Веронезеның Италиядә булуын раслый. Живописьтә ул чәчәкләр, җимешләр, кабымлыклар һәм бигрәк тә табигый итеп ясалган балыклар белән соңрак бодегонес («трактир, ашханә») атамасын алган натюрмортлар ясаудан башлаган, бу «эшләнмәләрдә ул шулкадәр осталыкка ирешкән ки, аны Римда “балыклар испаны” (lo Spagnuolo degli pesci) атамасы астында белгәннәр”.
1656 елда, әтисенең үлеменнән соң, Франсиско Севильяга кайткан, Нәфис сәнгатьләр Академиясе нигезләүчеләре арасында булган, 1660 елда ул академиянең вице-президенты итеп сайланган булган, әмма ул анда президент булган Бартоломе Эстебан Мурильодан түбәнрәк утырырга теләмәгән һәм Мадридка күчкән.
Испаниянең башкаласында ул яланаяклы кармелитлар монастыре чиркәвенең баш алтаре өчен “Изге Герменегильд триумфы” картинасын ясаган һәм шулай ук Сан-Фелипе-эль-Реаль чиркәвенең хорының плафон росписен башкарган һәм шулкадәр оста итеп хәтта король Филипп IV аңа Нуэстра-Сеньора-де-Атога (Nuestra Señora de Atocha) капелласның гөмбәзен “Мадоннаны күккә алу” темасына буярга кушкан һәм шуннан соң аны корольнең рәссамы һәм король биналары идарәчесе иткән.
Корольнең алкышы белән куллануын дәвам итеп, 1681 елда Франсиско Эррера Мадрид Алькасары, Пардо, Кампо һәм Буэн-Ретиро күңел ачу сарайлары төзелеше буенча эшләр мөдире вазыйфасына билгеләнгән булган.
Франсиско де Эррера Кечесе 1685 елның 25 августында Мадридта үлгән булган.
Эррера Кечесе Мадридта да, Севильяда да “Изге Герменегильд триумфы” (Прадо музеенда) яки Севилья соборында “Евхаристия триумфы” кебек эшләргә рәхмәтле барокко стилен кертү һәм таратуда әһәмиятле роль уйнаган. Ул төрле жанрларда май һәм фреска белән ясаган, гәрчә аның әсәрләре барысы да сакланып калмаган. Король Карл II-нең рәссамы һәм 1677 елдан король эшләренең өлкән остасы Сарагосада яңа Нуэстра-Синьора-дель-Пилар базиликасының планнарын эшләүдә катнашкан.

## Галерея

Francisco de Herrera (II) - Stigmatisation of St Francis - WGA11379.jpg|Изге Франциск стигматизациясе. 1656. Киндер тукыма, май. Изге Франциско капелласы, Севилья кафедраль соборы
Triunfo del Sacramento - Francisco de Herrera el Mozo.jpg|Евхаристия триумфы. 1656. Киндер тукыма, май. Кафедраль соборы Скиниясенең Сакраменталь борадәрлеге, Севилья
La Inmaculada Concepción, de Francisco de Herrera el Mozo (Museo del Prado).jpg|Мадонна Иммакулата. Як. 1670. Киндер тукыма, май. Прадо, Мадрид
Herrera-Cristo camino del Calvario-Museo Cerralbo.jpg|Хачны алып бару. Як. 1676. Киндер тукыма, май. Серральбо музее, Мадрид
Herera mozo San Antonio de Padua 1660-1670. Oleo sobre lienzo. 105 x 104 cm. Museo del Prado.jpg|Изге Антоний Падуалы. Як. 1670.  Киндер тукыма, май. Прадо, Мадрид
Triunfo de San Hermenegildo.jpg|Изге Герменегильд триумфы. 1654. Киндер тукыма, май. Прадо, Мадрид


## Искәрмәләр

## Әдәбият

* Catholic Encyclopedia (1913)/Francisco Herrera
Төркем:Рәссамнар